polyglot-tagger/wikipedia-language-snippets-filtered huggingface dataset:
கி.பி.1315ல் எழுதப்பட்ட ‘உண்ணுநிலி சந்தேசம்’ இந்நூல் நாடு, நகரம், இயற்கைக்காட்சிகளை வர்ணித்துக் கூறும் தூது நூல் ஆகும். மலையாளதில் வரையிடையிட்ட பாட்டுடைச் செய்யுள்கள் ‘சம்பு இலக்கியங்கள்’ என்றழைக்கப்படுகின்றன. இவற்றுள் குறிப்பிடத்தக்கவை பாரதம், செல்லூர் மகாத்மியம், பாஷா நிஷாடதம் ஆகியவையாகும். கண்ணேசன் பாட்டுக்கள் 14, 15ம் நூற்றாண்டில் தோன்றிய குறிப்பிடத்தக்க இலக்கியங்கள் மேலும் மலையாள மொழியில் திருப்பு முனையாகக் கருதப்படும் முக்கியமான நூல் கிருஷ்ண காதை ஆகும். செருசேரி நம்பூதிரியால் எழுதப்பட்ட நூல் மலையாள மொழியின் வளத்தை எளிமையாகவும் இனிமையாகவும் எடுத்துக்காட்டுகிறது. கிருஷ்ணகாதை எவ்வித மொழிக் கலப்பும் இன்றி மலையாளத் தனித்தன்மையுடன் விளங்கியதாகும்.
ஸ்தாணு ரவி கோட்டயச் செப்பேடுகள் முதல் முதலில் மலையாளச் சொற்களைக் கொண்டுள்ளதாக காணப்படுகின்றன. இதில் காணப்படும் மொழிநிலை மேற்கக் கரையார பேச்சு மொழியை அடிப்படையாகவும் இச் செப்பேட்டைத் தொடர்ந்து ஏராளமான கல்வெட்டுகளும் செப்பேடுகளும் தோன்றியது எனலாம். மலையாள இலக்கிய வரலாறு மூன்று காலங்களாகப் பிரிக்கப்படுகிறது.
திருவிதாங்கூர் சமஸ்தானத்தை ஆட்சி செய்த வீரரவிவர்மாவினால் எழுதப்பட்ட மலையாளத்தின் முதல் இலக்கியமான இராம சரிதம் கி.பி.12ம் நூற்றாண்டில் வெளிவந்தது. இதில் தமிழ்மொழியின் செல்வாக்கு மிகுந்துள்ளது. தமிழ்மொயோடு மட்டுமல்லாது சமஸ்கிருத மொழியின் ஆளுமையையும் மலையாள இலக்கியங்களில் காண முடியும். கி.பி.14ம் நூற்றாண்டில் எழுதப்பட்ட முதல் இலக்கண நூல் லீலாதிலகம் என்பதாகும். இதில் சமஸ்கிருத வினைச்சொற்களைப் போல் மலையாள வினைச்சொற்களும் மிகுதி பெற்றுள்ளன.
மலையாள இலக்கியங்கள் திராவிட மொழிகளுள் ஒன்றான மலையாளம் கி.பி. 9ம் நூற்றாண்டு அல்லது 10ம் நூற்றாண்டு வாக்கில்தான் தனியொரு மொழியாக வளர்ந்ததாக கருதப்படுகிறது. தமிழ்மொழியின் கிளை மொழியாக இருந்ததாக மொழி அறிஞர்களால் கூறப்படும் மலையாளமானது காலப்போக்கியல் புதிய உருவங்கள் மற்றும் மாற்றங்களையும் பெற்று தனக்கென மொழியுலகில் பெருமையுடையதாக விளங்குகிறது.
கி.பி. 15 அல்லது 17ம் நூற்றாண்டில் வாழ்ந்ததாகக் கூறப்படும் எழுத்தச்சன் மலையாள மொழியின் தந்தை என்று போற்றப்படுகிறார். இவர் ராமாயணம் மகாபாரதத்தை தழுவிய நூல்களையும் கிளிப்பாட்டுக்கள் என்ற பாடல்களையும் அற்புதமாக எழுதியவர்.
ஆயினும் மலையாள மொழி ஆய்வாளர் கே.எம். ஜார்ஜ் கி.பி. 15ம் நூற்றாண்டு வரை பழங்காலம் எனவும் அதற்குப் பின் உள்ள பகுதியைத் தற்காலம் எனவும் குறிப்பிடுகிறார்.
இந்த ஆசனத்தின் பொது வடிவத்தில் பயிற்சியாளர் மல்லாந்து படுத்துக் கொள்ள வேண்டும். கை, கால்கள் , மற்றும் அடிவயிறு போன்றவற்றை தரையிலிருந்து வானத்தை நோக்கி வளைக்க வேண்டும். மல்லாந்து பார்த்த நிலையில் மூச்சை இழுத்தபடி கால்களை மடக்கி பாதங்களை புட்டங்களின் அருகில் வைத்துக் கொள்ள வேண்டும். இரு முழங்கைகளையும் மடித்து உள்ளங்கை காதுகளுக்கு அருகில் உள்நோக்கி தரையில் படுமாறு வைத்துக் கொள்ள வேண்டும். கைகளையும், கால்களையும் தரையில் நன்றாக ஊன்றி மூச்சை வெளியில் விட்டபடி உடலை மேலே தூக்க வேண்டும். பின்னர், இயல்பாக ஐந்து மூச்சுக்கள் விட்ட பிறகு மெதுவாக மீண்டும் முன்நிலைக்கு வரவும். நன்கு பயிற்சி பெற்றவர்கள் சக்கர முதுகை மலைபோல குவித்து அப்படியே நகர்வதும் உண்டு. சிலர் முதுகை மேல் நோக்கி வளைத்து கைகளை கால்களாக்கி நடப்பதும் உண்டு
சக்கராசனம் என்பது உடலை சக்கரம் போல் வளைத்துக் காட்டும் ஒரு ஆசனப்பயிற்சி நிலையாகும். இச்சொல்லின் பொருள் சமசுகிருத மொழியில் இருந்து வந்ததாகும். "சக்ரா" என்றால் சக்கரம் எனவும் ஆசனம் என்றால் நிலை என்றும் பொருளாகும். பார்ப்பதற்கு மேற்புறமாக நோக்கி அமைந்துள்ள வில்லை போன்று இந்நிலை தோன்றும். உடம்பை பின்புறமாக வளைத்து செய்யும் இந்த ஆசனம் அசுதாங்க வினையசா யோகாவை முடிக்கும் வரிசை நிலையாகும். இந்த ஆசனம் முதுகெலும்புக்கு பெரும் நெகிழ்வுத்தன்மையை அளிக்கிறது. களரி, உடற்பயிற்சி விளையாட்டுப் பிரிவுகளில் இந்த உடல் அமைப்பு நிலை ஒரு பாலம் என்று அழைக்கப்படுகிறது.
உர்துவா தனுராசனா என்ற பெயர் ஒரு சமசுகிருத சொல்லாகும். உர்துவா என்றால் மேல்நோக்கி என்றும் தனுரா என்றால் வில் என்றும் பொருள் என்பதால் மேல் நோக்கிய வில் என்ற சொற்களாக இப்பெயர் பெறப்பட்டுள்ளது. மேலும், சக்ராசனா என்ற பெயருக்கு சக்கரம் போன்று அமரும் நிலை என்றும் பொருள் கொள்ளப்படுகிறது.
முதுகு எலும்புகளைப் பலப்படுத்துவதுடன் புத்துணர்ச்சியை அளிக்கிறது. நீண்ட நேரம் மேசையில் அமர்ந்து கணினி பயன்படுத்துவோர்களுக்கு மன அழுத்தம், கோபம் மற்றும் கூன் முதுகு வராமல் தடுக்கும்.
வங்கப்புலி , இந்திய பைசன் அல்லது காட்டெருமை மற்றும் இந்திய யானைகள் பூங்கா உள்ளே ஏராளமான காணப்படுகின்றன. வனவிலங்கு பாதுகாப்பு சங்கத்தின் டாக்டர் உலலாசஸ் கரந்த் மூலமாக ஒரு ஆய்வு மேற்கொள்ளப்பட்டது. இந்த ஆய்வு நாகர்ஹோல் காடுகளில் ஒரு சமமான அடர்த்தியில் அதாவது புலி, இந்திய சிறுத்தை புலிகள் மற்றும் ஆசிய காட்டு நாய்கள் ஆகிய மூன்று இனங்களும் உள்ளது என ஆராய்ச்சி காண்பித்துள்ளது. பாலூட்டிகளில் பொதுவான மரநாய், பழுப்பு கீரிப்பிள்ளை , கழுத்து கீரிப்பிள்ளை,குழி முயல், சுட்டி மான், இந்திய எறும்புண்ணி, இந்திய முள்ளம்பன்றி, சாம்பல் நிற குரங்குகள் மற்றும் இந்திய மாபெரும் பறக்கும் அணில் ஆகியவை உள்ளன.
இந்தப் பூங்கா 1999 ஆம் ஆண்டில் 37 ஆவது புலிகளின் பாதுகாப்பிடமாக அறிவிக்கப்பட்டது. இது நீலகிரி உயிர்க்கோளக் காப்பகத்தின் பகுதியாகும். நாகர்ஹோளே தேசிய பூங்கா உட்பட்ட 6000 சதுர கிமீ கொண்ட நீலகிரி மேற்குத் தொடர்ச்சி மலைப்பகுதியானது, உலக பாரம்பரியக் களமாக அறிவிக்கப்படுவதற்கான யுனெஸ்கோ பரிந்துரை பட்டியலில் இடம்பெற்றுள்ளது. இங்கு அடர்ந்த வனப்பகுதிகள், சிறு ஓடைகள், குன்றுகள், பள்ளத்தாக்குகள், நீர்வீழ்ச்சிகள் உள்ளன. வங்காளப் புலிகள், கடமாக்கள் மற்றும் இந்திய யானைகள் அதிகம் காணப்படும் இப்பூங்காப் பகுதியின் இரைக்கொல்லி-இரை விகிதம் நல்லநிலையிலுள்ளது.
இந்த பூங்கா கர்நாடகா வனவிலங்குகளை பாதுகாக்கிறது. நாகர்ஹோளே தேசியப் பூங்காவில் முக்கியமான விலங்குகளாக ஊனுண்ணிகள் வங்காளப்புலி, இந்தியச் சிறுத்தை, உஸ்ஸூரி செந்நாய் , தேன் கரடி மற்றும் கோடிட்ட கழுதை புலி ஆகியன உள்ளன. மான் வகைகளில் புள்ளிமான், கடமான், குரைக்கும் மான், நாற்கொம்பு மான் ஆகியனவும் காட்டெருமை, காட்டுப்பன்றி மற்றும் இந்திய யானைகள் உள்ளன. மேலும் கர்நாடகாவின் இந்த பூங்கா, பசுமையான காடுகளில் மற்றும் மூங்கில் புதர்களுக்கிடையே யானைகளைப் பார்க்கக்கூடிய ஒரு நல்ல இடம்.
270 க்கும் மேற்பட்ட பறவையினங்களும் மற்றும் நீலகிரி மர புறா அதிக சாம்பல் தலை மீன் கழுகு சிவப்பு தலை கழுகு இங்கே கூட காணலாம். சிவப்பு தலை கழுகு இந்திய மயில் மற்றும் மஞ்சள் கால் பச்சை புறா ஆகியன இங்கு காணலாம். பல்லுயிரினத்தின் மீது விரிவான ஆய்வுகள் பெங்களூரு சுற்றுச்சூழல் ஆராய்ச்சி மற்றும் சுற்றுச்சூழல் ஆராய்ச்சிக்கான அசோகா டிரஸ்ட் ஆராய்ச்சியாளர்களால் மேற்கொள்ளப்பட்டன. இந்த பூங்காவின் பூச்சி பல்லுயிரிகளில் 96 க்கும் மேற்பட்ட வண்டுகள் மற்றும் 60 வகை எறும்புகள் உள்ளன.
இங்கே காணப்படும் ரோஸ்வுட், தேக்கு, சந்தன மற்றும் வெள்ளி ஓக் ஆகிய முக்கிய மரங்கள் வர்த்தக ரீதியாக முக்கியமான மரங்களாகும். உலர் இலையுதிர் காட்டின் மரங்களின் வகைகளிலிருந்து முதலை பட்டை, லான்சோலட்டா இந்திய கினோ மரம் உள்ளடங்கும். காடுகளில் காணப்படும் மற்ற மர இனங்கள் கதம், பருத்தி மற்றும் சில இனங்கள் உள்ளன. நெல்லிக்காய் மற்றும் குதிரை நெட்டில்ஸ் போன்ற புதர்கள், டிக் தீவனப்புல், மற்றும் நுண்ணுயிரிகளின் போன்ற இனங்கள் மிகுதியாக காணப்படுகின்றன.
இந்த பூங்கா மைசூர் இராச்சியத்தில் முன்னாள் ஆட்சியாளர்களான உடையார் வம்ச அரசர்களின் தனிப்பட்ட வேட்டையாடல் களமாக இருந்தது. இது 1955 ஆம் ஆண்டு ஒரு வனவிலங்கு சரணாலயமாக அமைக்கப்பட்டது, பின்னர் அதன் பரப்பளவு 643.39 கிமீ என உயர்ந்தது. இது 1988 ஆம் ஆண்டில் ஒரு தேசிய பூங்காவாக உயர்த்தப்பட்டது. இந்த பூங்கா 1999 ஆம் ஆண்டில் ஒரு புலிகளின் இருப்பிடமாக அறிவிக்கப்பட்டது.
கடந்த காலங்களில் அரசு மற்றும் சில அரசு சாரா அமைப்புகளால் காடுகளின் சுற்றுவட்டாரத்திற்கு பழங்குடியினரை இடமாற்றுவதற்கு மகத்தான நடவடிக்கை எடுக்கப்பட்டது. காடுகளில் உள்ள பழங்குடி மக்கள் வாழ்வாதார வாழ்க்கை மாற்றங்கள் காரணமாக ஏற்பட்ட கடுமையான அச்சுறுத்தலின் கீழ் இருக்கும் புலிகள் மற்றும் யானை வாழ்விடங்களை காப்பாற்றுவதற்கு இந்த இடமாற்றம் முயற்சிகள் எடுக்கப்பட்டது.
மற்ற பாலூட்டிகள் சாம்பல் நிற குரங்குகள் , குல்லாய் குரங்கு, காட்டுப் பூனை, சிறுத்தைப் பூனை புனுகுப் பூனை, கீரிப்பிள்ளை ஆகிய விலங்கினங்கள் அடங்கும். ], முள்ளம்பன்றி, தங்க குள்ளநரி, முயல் மற்றும் எறும்புண்ணி மற்றும் 250 க்கும் மேற்பட்ட பறவைகள் நாகர்ஹோளே தேசியப் பூங்காவில் காணப்படுகின்றன.
இங்கே முக்கியமாக தெற்கு பகுதிகளில் தேக்கு மற்றும் ரோஸ்வுட் மரங்களும் வட மேற்கு தொடர்ச்சி மலையில் ஈரமான இலையுதிர் காடுகளைக் கொண்டுள்ளது. அங்கு மத்திய தக்காண பீடபூமியில் கிழக்கு நோக்கி பாலா இண்டிகோ மற்றும் இடைவிடாத வேலித்தட்டி கொண்டு வறண்ட இலையுதிர்க்காடுகள் உள்ளது.
பழங்குடியினரிடம் இடமாற்ற முயற்சிகளுக்கு அதிக எதிர்ப்பு இருந்தது, ஆனால் கடந்த சில ஆண்டுகளில் பல பள்ளிகள் மற்றும் வீடுகளில் அடிப்படை வசதிகளுடன் விளக்குகள், மருத்துவமனைகள் மற்றும் சாலைகள் ஆகியவை இடம்பெயர்க்கப்பட்ட பழங்குடி மக்களுக்கு ஆதரவாக உருவாக்கப்பட்டுள்ளன.
பூங்காவின் வருடாந்திர மழைப்பொழிவு 1,440 மில்லி மீட்டர் ஆகும். நான்கு நீர்நிலை நீரோடைகள், நான்கு சிறிய வற்றாத ஏரிகள், 41 செயற்கைக் குளங்கள், பல சதுப்பு நிலங்கள், தாராக்கா அணை மற்றும் கபினி நீர்த்தேக்கம் ஆகியவை அடங்கும்.
நாகர்ஹோளே தேசிய பூங்கா தென்னிந்தியாவின் கர்நாடகா மாநிலத்தில், குடகு மாவட்டம் மற்றும் மைசூர் மாவட்டத்தில் அமைந்துள்ள ஒரு தேசியப் பூங்கா ஆகும்.
இப்பூங்காவுடன், பந்திப்பூர் தேசியப் பூங்கா , முதுமலை தேசியப் பூங்கா , வயநாடு வனவிலங்கு காப்பகம் ஆகிய மூன்றும் சேர்ந்து தென்னிந்தியாவின் மிகப்பெரிய வனவுயிர் காப்பகப் பகுதியாக விளங்குகின்றன.
இலாந்தனைடு குறுக்கத்தால் 3+ அயனிகளின் கன அளவு அணு எண் அதிகரிக்க, அதிகரிக்க, படிப்படியாக குறைகிறது. பாசான்சு விதிப்படி 3+ அயனிகளின் பருமன் குறைவதால், 3 இல் உள்ள 3+ மற்றும் - அயனிகளுக்கு இடையே உள்ள சகப்பிணைப்புப் பண்பு அதிகமாகிறது. காரத்தன்மை குறைகிறது.
இலாந்தனைடுகளின் குறுக்கம் என்பது, வேதியியலில் இலாந்தனைடுகளின் வரிசை அல்லது தொடரில் உள்ள தனிமங்களின் (அணு எண் 57 உடைய இலாந்தனம் முதல் அணு எண் 71 உடைய லியுதேத்தியம் வரை) அயனி ஆரங்கள் இதற்குப் பிறகான ஆஃபினியம் முதலான தனிமங்களை விடவும் மற்றும் எதிர்பார்க்கப்பட்டதை விடவும் குறைவாக இருப்பதைக் குறிக்கும் வார்த்தையாகும். இந்தச் சொல்லானது நார்வே நாட்டு மண்வேதியியலாளர் விக்டர் கோல்டுசுமித் என்பவரால் அவரின் தொடரான ”ஜியோகெமிசுகே வெர்டெயிலங்சுகெசெட்சே” என்ற தொடரில் உருவாக்கப்பட்டு பயன்படுத்தப்பட்டதாகும்.
உள்கூட்டிலுள்ள 4 எதிர்மின்னிகளின் சீர்மையற்ற திரை மறைப்பினால் லாந்தனைடு குறுக்கம் உண்டாகிறது. இலாந்தனைடு வரிசையில் உட்கருவின் சுமையும், 4 எதிர்மின்னிகளின் எண்ணிக்கையும் ஒவ்வொரு படியிலும் ஒவ்வொன்றாக கூடுகிறது. இருப்பினும், சீர்மையில்லா திரை மறைப்பினால், உட்கருவின் சுமை அதிகமாகி, 4 உள்கூட்டில் குறுக்கம் ஏற்படுகிறது.
தலம் எதுவானாலும் சிறீ இராமபிரான் தன்னிகரற்ற தெய்வமாகவே திகழ்வார் என்பதே உண்மை. என்றாலும் காலத்தாலும் புராணக் காரணத்தாலும் ஒவ்வொரு தலமும் தனிச்சிறப்பு பெறும். அந்த வகையில் இந்த திருத்தலத்தின் சிறப்பு என்னவென்றால் "அரி இல் ஊர்" (அரி+இல்+ஊர், அரி என்பது விஷ்ணுவைக் குறிக்கும். அரி குடிகொண்ட ஊர் எனும் பொருளில் அரி+இல்+ஊர் என்பது அரியலூர் ஆனது). அதாவது அரியாகிய மகாவிஷ்ணுவின் இருப்பிடம் என்பது தான் இந்த ஊரின் பெயருக்குக் காரணம் என்கிறார் தமிழ்த்தாத்தா உ.வே.சாமிநாதய்யர். அவர் சிறு வயதில் வாழ்ந்ததும் தமிழ் கற்றதும் அதில் ஆர்வம் பெற்றதாக கூறப்படுகிறது. தமிழ்த்தாத்தா வருகைக்கு முன்பே, தமிழ் விளையாடிய கோயில் இது என்று சொல்லலாம். பல்லவ மன்னர்களால் பொ.ஊ. ஆறாம் நூற்றாண்டில் கட்டப்பட்டு சோழர் மற்றும் விஜயநகர மன்னர்களால் புதுப்பிக்கப்பட்ட ஆலயம் இது. ஆறாம் நூற்றாண்டில் கோயில் கட்டப்பட்டதாக வரலாறு சொன்னாலும் அதற்கு முன்பே திருமால் இங்கே எழுந்தருளி இருக்கவேண்டும் என்கிறார்கள்.
முகப்பைக் கடந்ததும் பலிபீடம், கொடிமரம் தரிசித்து ராமநாமத்தின் பெருமைபோல கம்பீரமாக நிற்கும் ஐந்து நிலை கோபுரத்தின் வழியே சென்று கருடனை வணங்கி முன் மண்டபத்தினுள் நுழைந்தால் மண்டபத் தூண்களில் தசாவதாரச் சிற்பங்கள் காணப்படும். இது கோதண்டராமர் கோயில் என்று சொல்லப்பட்டாலும் கருவறையில் ஶ்ரீதேவி பூதேவி சமேத வெங்கடாஜலபதி மூலவரையும் உற்சவரையும் தரிசிக்கும்போது மனம் நிறைகிறது. அலமேலு மங்கைத் தாயார் தனிச்சன்னதியில் அருள்பாலிக்கிறாள். கோயிலின் பெயருக்கு காரணமான கோதண்டராமர், இனியவளும் இளையவனும் உடனிருக்க அனுமன் திருப்பாதம் பணிய எழிலாகத் தோற்றமளிக்கிறார், மலர் மகளுக்கு மட்டும் தான் இராமாவதாரத்தில் இடம் உண்டு என்றாலும், இங்கே பூமகளுக்கு ஒரு சிறப்பு உண்டு. இங்கே உள்ள ராம விக்ரகம் பூமித்தாயால் சுமந்து தரப்பட்டது என்பதுதான் அது.
இங்கே தன் பத்து அவதாரங்களையும் ஒருசேர மண்டபத் தூண்களில் தசாவதாரச் சிற்பங்கள் மூலமாக எழுந்தருளி இராமன் என்றென்றும் அருள்பாலிக்கும் விதமாக அமைந்துள்ளது. சிற்பங்கள் என்று நினைக்கவே இயலாதபடி ஒவ்வொன்றும் நிஜமாகவே எதிரில் இருப்பது போல் தோன்றுகின்றன. அதிலும் தூணில் இருந்தே தோன்றிய நரசிம்மரின் வடிவம்.பயத்தோடு பக்தியையும் ஒருசேர ஏற்படுத்தும். இக்கோலத்தை தரிசனம் செய்து வழிபடுவோருக்கு, எதிரிகளை வெல்லும் சக்தியும், செய்யும் செயல்களில் வெற்றியும் கிடைக்கிறது. மனக்குறைகள் நீங்குவதோடு நல்வாழ்வும் அமைகிறது.
பூமிக்கடியில் புதையுண்ட இக்கோவிலை பெருமாள் தூக்கி நிறுத்தினார் என்றும் ஒரு கதையுண்டு. அதற்கு எடுத்துக்காட்டாக ஆலயக்கருவறை தேர்போன்ற வடிவில் உள்ளது. ஒரே பீடத்திலமைந்த கோதண்டராமர், சீதாதேவி, இலட்சுமணன், அனுமன் சிலைகள் விக்கிரமங்கலம் எனும் ஊரில் பூமிக்கடியிலிருந்து கண்டெடுக்கப்பட்டு பிரதிஷ்டை செய்யப்பட்டது என்று கூறப்படுகிறது. தன்னிகரில்லா தசாவதாரப் பெருமாள்களையும் ஒரே இடத்தில் தரிசிக்கும் நல்வாய்ப்பு அரியலூர் சிறீ கோதண்டராமர் திருக்கோயில் சென்றால் இந்த பாக்கியம் கிடைக்கும்.
துர்வாசரால் சபிக்கப்பட்ட அம்பரீஷி முனிவர் பெருமாளின் பத்து அவதாரங்களையும் ஒருசேரக் கண்டாலே அவரது சாபம் நீங்கும் என்றும் துர்வாசர் சபித்தார். எனவே அம்பரீஷர் தெற்கு நோக்கிப் புறப்பட்டு அரியலூரில் வந்து கடும்தவத்தில் ஈடுபட்டார். முனிவரின் தவத்தை மெச்சிய பகவான் தசாவதாரக் கோலத்தில் காட்சி தந்து சாபவிமோசனம் அளித்தார். கோதண்டராமர் கோவில் தூண்களில், இந்த தசாவதாரக் காட்சிகள் தத்ரூபமாக உள்ளன.
அதற்குச் சான்றாக பாற்கடல் வாசனான இறைவன் இங்கே வந்த காலத்தில் இங்கும் கடல் இருந்ததாகச் சொல்கிறார்கள் வரலாற்று ஆய்வாளர்கள். கடல் உள்வாங்கியதால் கடலுக்குள் இருந்து தோன்றிய பூமியே அரியலூர். தொல்லியலாளர்கள் கடலடியில் உள்ள உயிர்களின் படிமங்களை இந்த ஊரில் பல இடங்களில் அகழ்ந்து எடுத்திருக்கிறார்கள். இன்றும் கிடைக்கின்றனவாம்.
அவருக்கு எம்பெருமான் காட்சியருளிய தலம் இது. இன்றும் பறவை வடிவில் இவ்வாலய கோபுரத்தில் அமர்ந்து தேவாதி தேவனை தரிசித்து மகிழ்கிறாராம் அந்த அம்பரீஷி முனிவர். அதனை விளக்கும் விதமாக மண்டபத்தின் எதிர்ப்புறம் கோபுரத்தின் உள்வாயிலின் மேல் பறவை ஒன்றின் சிலையை வடித்து வைத்திருக்கிறார்கள்.
கடல் கொண்ட ஊர் பூம்புகார். இதன்படியே, கடல் கொடுத்த ஊர் அரியலூர் ஆகும். கடல் என்றாலே அது திருமாலின் வீடுதானே என்று இவ்வூரைப் போற்றியிருக்கிறார், அனைவராலும் வணங்கப்படுகின்ற முருகப்பக்தரும் ஆன்மீகச் சொற்பொழிவாளருமான திருமுருக கிருபானந்த வாரியார்.
அரியலூர் கோதண்டராமசாமி கோயில் என்பது தமிழ்நாட்டிலுள்ள அரியலூரில் அமைந்துள்ள வைணவக் கோயிலாகும். இக்கோயிலில் தசாவாதரச் சிற்பங்கள் அமைந்துள்ளன. இங்குள்ள பெருமாள் கோதண்டராமசாமி என அழைக்கப்படுகிறார்.
கோதண்டராமரை தரிசித்தால் குறையில்லாத மணவாழ்வு அமையும். முகூர்த்த நாட்களில் இத்திருக்கோயில் தலத்தில், நடக்கும் திருமணங்களின் எண்ணிக்கையே அதற்கு சாட்சியாகும். எனவே, அனைவரும் திருமணத்தடை நீங்க இங்கு மனதார பிரார்த்தனை செய்கிறார்கள்.
இங்கிருக்கும் சீதா, இராமர், லட்சுமணர் மூர்த்தங்கள் ஆண்டாள், ஆழ்வாராதிகள், தும்பிக்கை ஆழ்வார், ருக்மணி, ச‌‌த்‌தியபாமா‌ சமேதராக தனிச்சன்னதியில் அருளும் கிருட்டிணர், அனுமன் சன்னதிகளும் அமைந்துள்ளது.
குறைவான அளவிலான மக்னீசியம் கொண்ட உலோகக்கலவைகள், அதிக வலிமை, அதிக அரிமான எதிர்ப்பு மற்றும் தூய அலுமினியத்தை விட குறைந்த அடர்த்தி ஆகியவற்றை வெளிப்படுத்துகின்றன. இத்தகைய கலவைகள் தூய அலுமினியத்தை விட எளிதாக உலோக பற்றவைப்புச் செய்ய வாய்ப்புள்ளவையாகவும், வேலைகளுக்கு எளிதில் பயன்படக்கூடியவையாகவும் இருக்கின்றன. அதிக அளவு மக்னீசியம் கொண்டிருக்கும் உலோகக்கலவைகள் அலுமினியத்தை விட மிகவும் எளிதில் நொறுங்கக்கூடியவையாகவும், அரிமானத்திற்கு உள்ளாகக்கூடியவையாகவும் உள்ளன.
மேக்னலியம் ஒரு அலுமினிய உலோகக் கலவையாகும். அலுமினியத்தோடு மக்னீசியம், சிறிய அளவில் நிக்கல் மற்றும் வெள்ளீயம் ஆகியவை கலந்த உலோகக் கலவையாகும். குறிப்பிட்ட பயன்பாடுகளுக்குத் தேவையான, குறைந்த அரிமான எதிர்ப்புத்திறன் கொண்ட சில உலோகக் கலவைகள், 50% வரை மெக்னீசியத்தைக் கொண்டிருக்கலாம். இது பொறியியல் மற்றும் வாணவெடித்தொழில்களில் பயன்படுத்தப்படுகிறது.
பொதுவாக இந்தக் கலப்புலோகம் அலுமினியத்தை விட விலை உயர்ந்ததாக இருந்தாலும், குறைந்த அளவு மக்னீசியத்தை கொண்டிருக்கும் உலோகக்கலவைகளின் அதிக வலிமை, குறைந்த அடர்த்தி மற்றும் அதிக பணித்திறன் ஆகியவை வானூர்தி மற்றும் தானுந்து வாகனங்களின் உதிரிபாகங்களில் பயன்படுத்துவதற்கு வழிவகுக்கிறது.
நேரடியாக அளந்தறிய முடியாத, படிகக்கூடு ஆற்றலை , கணக்கிட போர்ன்–ஏபர் சுழற்சிகள் முதன்மையாக பயன்படுத்தப்படுகிறது. வளிம நிலையிலுள்ள அயனிகளிலிருந்து ஒரு அயனிச் சேர்மம் உருவாதல் நிகழ்வில் ஏற்படும் வெப்ப அடக்க மாற்றமே படிகக்கூடுகை வெப்ப அடக்கம் என வரையறுக்கப்படுகிறது. சிலநேரங்களில் ஒரு அயனிச் சேர்மத்தை வாயு நிலையில் உள்ள அயனிகளாக சிதைப்பதற்குத் தேவைப்படும் ஆற்றல் எனவும் வரையறுக்கப்படுகிறது. போர்ன்-ஏபர் சுழற்சிக் கொள்கையானது எஸ்ஸின் விதியினை படிகக்கூடுகை வெப்ப அடக்கத்தைக் கணக்கிடப் பயன்படுத்திக் கொள்கிறது. தனிமங்களிலிருந்து அயனிச் சேர்மம் உருவாதலின் திட்ட வெப்ப அடக்க மாற்றம் மற்றும் தனிமங்களிலிருந்து வாயு நிலை அயனிகள் உருவாவதற்குத் தேவையான வெப்ப அடக்க மாற்றம் ஆகியவற்றை ஒப்பிடுவதிலிருந்து இந்த கணக்கீடு மேற்கொள்ளப்படுகிறது.
போர்ன்-ஏபர் சுழற்சி கார ஆலைடுகள் போன்ற முழுமையும் அயனித் திண்மங்களுக்கு மட்டுமே பொருந்துகின்றன. ஆனால், பல சேர்மங்கள் வேதிப்பிணைப்புகள் மற்றும் படிக ஆற்றல் உருவாவதற்கு சகப்பிணைப்பு மற்றும் அயனிப்பிணைப்பு பங்களிப்புகளைச் சார்ந்தே உள்ளன. இத்தகைய சேர்மங்களுக்கு விரிவுபடுத்தப்பட்ட அல்லது மேம்படுத்தப்பட்ட போர்ன்-ஏபர் வெப்ப இயக்கவியல் சுழற்சியால் குறிக்கப்படுகிறது. விரிவுபடுத்தப்பட்ட போர்ன்-ஏபர் சுழற்சி சமன்பாடு முனைவுறும் தன்மையுள்ள சேர்மங்களின் முனைவுறு தன்மை மற்றும் அணுமின் சுமைகள் ஆகியவற்றையெல்லாம் மதிப்பிட பயன்படுகிறது.
போர்ன்–ஏபர் சுழற்சி வினையின் ஆற்றல் மாற்றங்களை பகுப்பாய்வு செய்வதற்கான ஒரு வழிமுறையாகும். இக்கருத்தியலை வளர்த்தெடுத்த இரண்டு செருமனி நாட்டு அறிவியலாளர்கள் மாக்ஸ் போர்ன் மற்றும் ஃபிரிட்சு ஏபர் ஆகியோரின் பெயரால் இந்த வழிமுறையானது அழைக்கப்படுகிறது. இந்த சுழற்சியில் ஒரு உலோகம், ஆலசன் அல்லது உலோகமல்லாத, ஆக்சிசன் போன்ற இன்னொரு தனிமத்துடனான வினையின் காரணமாக ஒரு அயனிச் சேர்மம் உருவாவது கருத்தில் கொள்ளப்படுகிறது. .
இலித்தியம் மற்றும் புளோரின் ஆகிய தனிமங்களிலிருந்து இலித்தியம் புளோரைடின் உருவாக்கம் வரைபடத்தில் ஐந்து படிநிலைகளில் தரப்பட்டுள்ளது.
ஒவ்வொரு படிநிலைக்குமான ஆற்றல் மாற்றங்களின் கூட்டுத்தொகையானது உலோகம் மற்றும் அலோகத்தின் தனித்தனியான உருவாக்க வெப்ப அடக்க மாற்றத்திற்கு சமமானதாக இருக்க வேண்டும்.
திரூவூர் கிராமத்தில் மிகவும் 1,000 ஆண்டுகள் மிகவும் பழமையான சிவன் கோயில் உள்ளது. இக்கோயில் முதலாம் ஜத்தாவர்ம சுந்தர பாண்டியனால் மலைக்கோயிலாக உருவாக்கப்பட்டது. ஸ்ரீ சிருங்காண்டீஸ்வரர் உடனுறை உத்பாலாம்பிகை என்பது இக்கோயில் பெயராகும்.இக்கோயில்பிரகாரத்தில் மூலவராக ஸ்ரீ சிருங்காண்டீஸ்வரர் அருள் பாலிக்கின்றார்.இக்கோயிலில் இராமலிங்க வள்ளலார் சன்னதியும்,அய்வர்(சேக்கிழார்,சம்மந்தர்,திருநாவுக்கரசர்,சுந்தரர் மற்றும் மாணிக்கவாசகர்) மண்டபமும் உள்ளன. இக்கோவிலுக்கு மிக அருகில் மாவட்ட ஆசிரியர்கள் கல்வி மற்று பயிற்சி நிறுவனம் உள்ளது.
தமிழ்நாட்டில் மிகவும் பிரபலமான நெல் பரிசோதனை நிலையம் 1942 -ல் திரூவூரில் தொடங்கப்பட்டது. இது தமிழ்நாடு வேளாண்மைப் பல்கலைக்கழகம் கட்டுப்பாட்டின் கீழ் 1981-ல் கொண்டுவரப்பட்டது. 1982-ல் இம்மையம் என நெல் ஆராய்ச்சி நிலையம் என பெயர் மாற்றம் செய்யப்பட்டது.
பொதுவாக சல்மான்கள் ஆற்றுப் புறஓட்டமான மீன்கள். அவை ஆற்றில் பிறந்து கடலுக்கு வலசைப் போய் மறுபடியும் தான் பிறந்த ஆற்றிற்கே இனப் பெருக்கத்திற்காக திரும்பி வரும். ஆனாலும் பல வகை இனங்கள் தங்கள் வாழ்நாளை ஆற்றிலே கழித்து விடுகின்றன. பலவகை சல்மான்கள் ஆற்றுப்புறவோட்டமுள்ள வாழ்வைக் கொண்டிருந்தாலும் சிலவகை மீன்கள் நன்னீரிலே கழிக்கக் கூடியவை. நாட்டுப்புற வழக்கு அல்லது வழக்காராய்ச்சி படி இவை தாங்கள் எங்கு பிறந்ததோ அதே இடத்திற்கு இனப் பெருக்கம் செய்ய செல்லும். இதை தடம்பற்றி சென்று செய்த ஆராய்ச்சிகள் இது அதிக அளவில் உணமை என்று நிறுவின. கடலிலிருந்து ஆற்றிற்கு திரும்பி வரும்போது பலவகை சல்மான்கள் திசை மாறி வேறு ஆற்றிற்கு சென்று விடும். ஆனால் திசை மாறும் தன்மை அது சார்ந்த இனத்தைப் பொறுத்தே இருக்கும். வாழிடம் திரும்பும் தன்மை அதன் மோப்பஞ் சார் நினைவைப் பொறுத்தே அமையும்.
இவைகள் வட அட்லாண்டிக்கின் , பசிபிக் பெருங்கடல் பகுதிகளை தங்கள் இருப்பிடமாக , பிறப்பிடமாக கொண்டவை. ஆன போதிலும் பல வகை சல்மான் மீன்கள் அவற்றின் சுற்றுச் சூழல் இல்லாத இடங்களிலும் அறிமுகப்படுத்தப் பட்டுள்ளன. வட அமெரிக்காவிலுள்ள கிரேட் லேக்ஸ் ஏரி, தென் அமெரிக்காவிலுள்ள படகோனியா பகுதிகளில் பண்ணைகளில் வளர்க்கப் படுகின்றன. இதன் இனங்கள் 'டிரௌட்' என்ற பெயரால் அழைக்கப் படுகின்றன. பேரினம் ஆன்க்ரோஜிசஸ் எட்டுஈனங்களைக் கொண்டது. இவை இயற்கையாக வடக்கு பசிபிக் கடலில் மட்டுமே காணப்படும்.இவை ஒரு தொகுதியாக பசிபிக் சல்மான் என்று அழைக்கப் படுகிறது. சினோக் சல்மான் நியூஸிலாந்திலும் படகோனியாவிலும் அறிமுகப் படுத்தப் பட்டது.
சல்மான் என்பது கதிர் வடிவ துடுப்பு கொண்ட மீன்களின் பொதுப் பெயராகும். "சல்மோன்" எனும் சொல் குதித்தல் என்ற பொருளுடைய "சல்மோ" என்ற லத்தீன் வார்த்தையில் இருந்து பிறந்தது. சல்மான் மீன் சல்மோனிடே குடும்பத்தைச் சார்ந்தது. மீன், கரி மீன், சாம்பல் நுனி மீன்,வெள்ளை மீன்கள் இதே குடும்பத்தைச் சார்ந்தவையே.
2013 ஆம் ஆண்டு அக்டோபர் 20 ஞாயிற்றுக்கிழமை காலையில் அனைத்திந்திய மருத்துவ அறிவியல் நிறுவனத்திற்கு அருகில் நரேன் மிதிவண்டியில் சென்று கொண்டிருந்த போது விபத்து ஏற்பட்டது. அப்போது அவர் கிரீன் பார்கில் உள்ள தனது வீட்டிலிருந்து லோதி பூங்காவிற்கு காலை நேரத்தில் சென்று கொண்டிருந்தார். விரைவாக வந்து கொண்டிருந்த கார் ஒன்று அவர் மேல் மோதிவிட்டு சென்றது. காரின் ஓட்டுநர் வண்டியை நிறுத்தாமல் சென்று விட்டார். நரேன் அருகிலிருந்த அனைத்திந்திய மருத்துவ அறிவியல் நிறுவனத்திற்கு வழிப்போக்கர் ஒருவரால் கொண்டு செல்லப்பட்டார். முகத்தில் காயங்கள் மற்றும் எலும்பியல் காயங்களால் நரேன் பாதிக்கப்பட்டார் .
சுனிதா நரேன் ஓர் இந்திய சுற்றுச்சூழல் மற்றும் அரசியல் ஆர்வலர் ஆவார், அகிம்சை, சமூக நீதி மற்றும் அடிமட்ட சனநாயகத்தில் வேரூன்றிய சமுதாயத்தை உருவாக்குவதை நோக்கமாகக் கொண்ட அரசியல் பாதையின் ஆதரவாளரும் ஆவார். இந்தியாவை அடிப்படையாகக் கொண்ட ஆராய்ச்சி நிறுவனமான அறிவியல் மற்றும் சுற்றுச்சூழல் மையத்தின் பொது மேலாளராக பதவி வகித்தார். மேலும் சுற்றுச்சூழல் தகவல் தொடர்பு சங்கத்தின் இயக்குநராகவும், டவுன் டு எர்த் என்ற ஓர் ஆங்கில இதழின் ஆசிரியராகவும் இருந்து வருகிறார்.
பிபோர் தி பிளட் என்ற ஆவணப்படத்தில் நரேன் லியனார்டோ டிகாப்ரியோவுடன் தோன்றி இந்தியாவில் பருவமழைக்கால காலநிலை மாற்றத்தின் தாக்கத்தைப் பற்றி பேசினார், அது விவசாயிகளை எப்படி பாதிக்கிறது என்பதைப் பற்றி எடுத்துக் கூறினார். கொகா கோலா, பெப்சிகோ ஆகிய குழுமங்களின் குளிர் நீர்மங்களில் புச்சி மருந்துகள் தாக்கம் உள்ளதைச் சுட்டிக்காட்டி, அரசு இதைக் கட்டுப்படுத்தவேண்டும் என்று சுனிதா நரேன் கூறினார். இதன் விளைவாக சில மாநில அரசுகள் அந்தக் குளிர் நீர்மங்களைத் தடைப்படுத்தின.
பல்வேறு அமைப்புகளின் குழுக்களுக்காகவும் அரசாங்கக் குழுக்களுக்காகவும் நரேன் பணியாற்றுகிறார், தன்னுடைய தனித்திறனை நிபுணத்துவத்தை வெளிப்படுத்தி உலகெங்கிலும் பல மன்றங்களில் பேசியுள்ளார். சுற்றுச்சூழல் வாதத்தின் பங்கு ஏன் என்ற தலைப்பில் கே.ஆர். நாராயணன் ஆற்றிய சொற்பொழிவை சுரேன் 2008 ஆம் ஆண்டில் எடுத்துரைத்தார் . ஏழைகளின் சுற்றுச்சூழலில் இருந்து கற்றல் என்பது நமது பொது எதிர்காலத்தை கட்டமைக்கும் என்பது அச்சொற்பொழிவின் சாரம்சமாகும்
1989 இல் சுனிதா நிலையான வளர்ச்சிக்கு உள்ளாட்சி சனநாயக பங்கேற்பை வலுப்படுத்தும் பசுமை கிராமங்களை நோக்கி என்ற இதழை இணை ஆசிரியராக 1989 இல் சுனிதா நரேன் வெளியிட்டார்.
சால்ஸ்பர்க் வெர்ஜீலியாஸ் - அயர்லாந்து பிஷப் அகபோ மற்றும் ஒஸ்ஸரியும் பின்னர் சால்ஸ்பர்க், ஆஸ்திரியா; ஆண்டிபோடுகள், மற்றும் வானியல்.
ஒரு வடிவவியல் கணித அறிஞர் என்பவர் கணிதத்தில் வடிவியல் பகுதியில் ஆய்வு செய்த அறிஞர் ஆவார். சில முக்கியமான வடிவவியல் கணித அறிஞர்கள் மற்றும் அவர்களுடைய முக்கிய பங்களிப்புகள், காலவரிசைப்படி பட்டியலிடப்பட்டுள்ளன:
லண்டன் சமயப் பிரசார சங்கத்தினர் கிறிஸ்தவ சமயத்தைப் பரப்ப 1841-ல் இவரை ஆப்பிரிக்காவுக்கு அனுப்பினர். ஆப்பிரிக்காவின் பல பகுதிகளைக் கண்டறிந்தார். 1851 ஆம் ஆண்டு சாம்பசி ஆறு தோன்றும் இடத்தைக் கண்டுபிடித்தார். சாம்பசி ஆற்றில் மிகப் பெரிய அருவியொன்றைக் கண்டு அதற்கு அந்நாளில் இங்கிலாந்தில் ஆட்சி புரிந்த விக்டோரியா மகாராணியின் பெயரால் ‘விக்டோரியா அருவி’ என்று பெயரிட்டார். 1856 ஆம் ஆண்டில் இவர் இங்கிலாந்து திரும்பினார்.
சமயப் பிரச்சார சங்கத்தை விட்டு விலகி 1858ஆம் ஆண்டு மத்திய ஆப்பிரிக்காவையும், கிழக்கு ஆப்பிரிக்காவையும் ஆராய்வதற்காகச் சென்றார். செல்லும் வழியிலே அராபியர்கள் ஆப்பிரிக்கர்களை அடிமைகளாக விற்பனை செய்யக் கடத்திச் செல்வதைக் கண்டார். இக்கொடிய முறையை ஒழிக்க இவர் அரும் பாடுபட்டார்.
எளிய குடும்பத்தில் பிறந்ததால் இவர் தமது பத்தாம் வயதிலேயே ஒரு பஞ்சாலையில் வேலை செய்யத் தொடங்கினார். எனினும் இரவுப் பள்ளிகளில் படித்து வந்தார். பின்பு கிளாஸ்கோ பல்கலைக்கழகத்தில் பயின்று மருத்துவப் பட்டம் பெற்றார். 1838 ஆம் ஆண்டு லண்டன் சமயப் பிரசார சங்கத்தில் சேர்ந்தார்.
டேவிட் லிவிங்ஸ்ட்டன் என்பவர் ஆப்பிரிக்காக் கண்டத்தித்திற்குச் சென்று அதன் பல பகுதிகளைக் கண்டறிந்து பெரும் புகழ்பெற்ற நாடாய்வாளர் ஆவார்.
இவரது முதல் கவிதை நூலான கற்பனைச் சுவடுகள், மு. கருணாநிதியின் அணிந்துரையோடு, இவரது 21-வது வயதில், வெளியானது. இந்த நூலை கவியரசர் பொன்னிவளவன் வெளியிட்டு பாராட்டுரை நிகழ்த்தினார்.
இவரது ’சூரியனைப் பாடுகிறேன்’ என்ற வெண்பாவால் ஆன கவிதை நூலை, உவமைக் கவிஞர் சுரதா திருக்குவளையில் வெளியிட்டார். இது மு. கருணாநிதியைப் பற்றிய நூல் ஆகும்.
கவிதைகள், கட்டுரைகள், சிறுகதைகள், புதினங்கள் என பல்வேறு இலக்கியப் படைப்புகளை படைத்துவரும் இவர், திரைப்படப் பாடல்களும் எழுதிவருகிறார். பல கவியரங்குகளையும், பட்டிமன்ற, வழக்காடு மன்றங்களையும் தலைமையேற்று நடத்தியிருக்கிறார். இவரது இயற்பெயர் சு. ரா. மோகன் என்பதாகும். பூண்டி புட்பம் கல்லூரியில் தமிழ் இலக்கியம் பயின்றவர்.
தமிழகத்தின் பிரபல புலனாய்வு இதழான நக்கீரன் இதழின் தலைமைத் துணை ஆசிரியராகவும், இனிய உதயம் இலக்கியத் திங்களிதழின் இணை ஆசிரியராகவும் பணியாற்றி வருகிறார்.
தமிழ்த் திரைப்படமான எந்திரன் திரைப்படத்தின் கதை தன்னுடையது என்று உரிமை கோரி ஆரூர் தமிழ்நாடன் சென்னை உயர் நீதிமன்றத்தில் வழக்குத் தொடர்ந்தார்.
ஆரூர் தமிழ்நாடன் என்பவர் இந்தியாவின் தமிழ்நாட்டின் ஒரு இலக்கியவாதி ஆவார். இவர் மரபுக் கவிதை, புதுக்கவிதை என இரண்டையும் எழுதுபவர்.